पिंजौर में 3 दुकानों के ताले टूटे, दो के ताले तोड़ने की कोशिश
पिंजौर-नालागढ़ एनएच पर पिंजौर के बाजार में सुबह जब दुकानदार अपनी दुकानें खोलने लगे तो 3 दुकानों के ताले टूटे हुए थे जबकि 2 दुकानों के ताले तोड़ने की कोशिश की गई। दुकानदार रजनीश कक्कड़ ने बताया कि उनका ताला आधा टूटा हुआ था, लेकिन उनके सामने वाले हार्डवेयर, कपड़े और तेल की दुकानों के ताले टूटे हुए थे गनीमत रही कि कोई सामान चोरी नहीं हुआ। उन्होने आशंका जताई कि चोर गिरोह ने ताले तोड़ने कोशिश की लेकिन इसी दौरान किसी को आता देख चोर सामान चुराए बिना भाग गए होंगे उन्होने पुलिस को इसी वारदात की सूचना दी। फिलहाल मामले में जांच की जा रही है। गौरतलब है कि एरिया में दुकानों के टूटने के मामले लगातार बढ़ रहे हैं। लोगों ने मांग की है कि पुलिस की मुस्तैदी बढ़ाई जानी चािहए, जिससे चोरों में भय हो। पुलिस के मुस्तैद होने से एक तरफ जहां चोरियों पर लगाम लगाई जा सकेेगी, वहीं चोरों में डर रहेगा।
hin_Deva hin_Deva